ai4bharat/Pralekha huggingface dataset:
రక్షణ మంత్రిత్వ శాఖ
క్లాసికల్ రాగాస్ ఆధారంగా రూపకల్పన చేసిన భారతీయ ట్యూన్స్ 'బీటింగ్ ది రిట్రీట్' 2023 వేడుకలో ప్లే కానున్నాయి
ప్రేక్షకులను మంత్రముగ్ధులను చేసేందుకు 3,500 స్వదేశీ డ్రోన్లతో కూడిన భారతదేశపు అతిపెద్ద డ్రోన్ షో
మొదటిగా 3-డీ అనామోర్ఫిక్ ప్రొజెక్షన్ నిర్వహణ
న్యూఢిల్లీ నడిబొడ్డున ఉన్న చారిత్రాత్మక విజయ్ చౌక్లో సాయుధ దళాల ప్రెసిడెంట్ మరియు సుప్రీం కమాండర్ శ్రీమతి ద్రౌపది ముర్ము చేతుల మీదుగా జనవరి 29, 2023న జరిగే 'బీటింగ్ ది రిట్రీట్' వేడుకకు ఇండియన్ క్లాసికల్ రాగాస్ ఆధారంగా రూపొందిన భారతీయ ట్యూన్లు అలరించనున్నాయి. ఆర్మీ, నేవీ, ఎయిర్ ఫోర్స్ మరియు స్టేట్ పోలీస్ మరియు సెంట్రల్ ఆర్మ్డ్ పోలీస్ ఫోర్స్ కి చెందిన మ్యూజిక్ బ్యాండ్లు 29 ఆకర్షణీయమైన మరియు ఫుట్-ట్యాపింగ్ ఇండియన్ ట్యూన్లను ప్లే చేస్తాయి.
ప్రధానమంత్రి శ్రీ నరేంద్ర మోదీ మరియు రక్షణ మంత్రి శ్రీ రాజ్నాథ్ సింగ్ హాజరయ్యే ఈ వేడుకలో 3,500 స్వదేశీ డ్రోన్లతో కూడిన దేశంలోనే అతిపెద్ద డ్రోన్ షో కూడా జరగనుంది. ఈ అద్భుతమైన డ్రోన్ ప్రదర్శన రైసినా కొండలపై సాయంత్రం ఆకాశాన్ని మరింత దేదీప్యమానం చేయనుంది. ఇది స్టార్ట్-అప్ ఎకోసిస్టమ్ యొక్క విజయాన్ని, దేశ యువత యొక్క సాంకేతిక నైపుణ్యాన్ని కళ్లకు కడుతుంది. మరియు భవిష్యత్ ఆలోచనలకు మార్గం సుగమం చేస్తుంది. ఈ కార్యక్రమాన్ని ఎం/ఎస్ బోట్ల్యాబ్స్ డైనమిక్స్ నిర్వహిస్తుంది.
మొదటిసారిగా నార్త్ మరియు సౌత్ బ్లాక్ ముఖభాగంలో బీటింగ్ రిట్రీట్ వేడుక 2023 సందర్భంగా 3-డి అనామోర్ఫిక్ ప్రొజెక్షన్ నిర్వహించబడుతుంది.
'అగ్నివీర్' ట్యూన్తో మాస్ బ్యాండ్ వేడుక ప్రారంభమవుతుంది. ఆపై పైప్స్ మరియు డ్రమ్స్ బ్యాండ్లు 'అల్మోరా', 'కేదార్ నాథ్, 'సంగం దుర్', 'క్వీన్ ఆఫ్ సత్పురా', 'భాగీరథి', 'కొంకణ్ సుందరి' వంటి మనోహరమైన ట్యూన్లు ఆలపిస్తాయి. ఇండియన్ ఎయిర్ ఫోర్స్ బ్యాండ్ 'అప్రజే అర్జున్', 'చర్ఖా', 'వాయు శక్తి', 'స్వదేశీ' వాయించగా ఇండియన్ నేవీ మనోహరమైన 'ఏక్లా చోలో రే', 'హమ్ తైయార్ హై', 'జై భారతి' వాయించనున్నారు.
ఇండియన్ ఆర్మీ బ్యాండ్ 'శంఖనాద్', 'షేర్-ఎ-జవాన్', 'భూపాల్', 'అగ్రణీ భారత్', 'యంగ్ ఇండియా', 'కదమ్ కదమ్ బాధయే జా', 'డ్రమ్మర్స్ కాల్' మరియు 'ఏ మేరే వతన్ కే'లను వాయించనుంది.
'సారే జహాన్ సే అచా' అనే ఎప్పటికీ జనాదరణ పొందిన ట్యూన్తో ఈవెంట్ ముగింపునకు వస్తుంది.
వేడుకకు ప్రధాన కండక్టర్ ఫ్లైట్ లెఫ్టినెంట్ లీమాపోక్పం రూపచంద్ర సింగ్ వ్యవహరిస్తారు. ఆర్మీ బ్యాండ్కు సబ్ మేజ్ డిగ్గర్ సింగ్ నాయకత్వం వహిస్తుండగా.. నావల్ మరియు ఎయిర్ ఫోర్స్ బ్యాండ్ కమాండర్లుగా ఎం ఆంథోని రాజ్ మరియు వారెంట్ ఆఫీసర్ అశోక్ కుమార్ ఉంటారు. రాష్ట్ర పోలీసు మరియు సిఏపిఎఫ్ బ్యాండ్ల కండక్టర్గా అసిస్టెంట్ సబ్ ఇన్స్పెక్టర్ ప్రేమ్ సింగ్ ఉంటారు.
నాయబ్ సుబేదార్ సంతోష్ కుమార్ పాండే నేతృత్వంలో బగ్లర్స్ ప్రదర్శనలు ఇవ్వనుండగా..సుబేదార్ మేజర్ బస్వరాజ్ వాగ్గే సూచనల మేరకు పైపులు, డ్రమ్స్ బ్యాండ్ వాయించనున్నారు.
ప్రతి సంవత్సరం జనవరి 29న విజయ్ చౌక్లో జరిగే ‘బీటింగ్ ది రిట్రీట్’ వేడుక నాలుగు రోజుల పాటు జరిగే గణతంత్ర దినోత్సవ వేడుకల ముగింపును సూచిస్తుంది. రంగులు మరియు ప్రమాణాలను పరేడ్ చేసినప్పుడు ఇది జాతీయ గర్వించదగిన సంఘటనగా ఉద్భవించింది.
ఈ వేడుకను 1950ల ప్రారంభంలో భారత సైన్యానికి చెందిన మేజర్ రాబర్ట్స్ స్వదేశీయంగా భారీ బ్యాండ్ల విశిష్ట వేడుకగా అభివృద్ధి చేశారు. ఇది శతాబ్దాల నాటి సైనిక సంప్రదాయాన్ని సూచిస్తుంది. దళాలు సూర్యాస్తమయం సమయంలో పోరాటాన్ని నిలిపివేసినప్పుడు ఆయుధాలను మూసివేసి శిబిరానికి తిరిగి వచ్చిన సందర్భాన్ని ఈ కార్యక్రమం సూచిస్తుంది. ఈ వేడుక గడిచిన కాలానికి సంబంధించిన జ్ఞాపకాలను పునఃసృష్టిస్తుంది.
రహదారి రవాణా, హైవేల మంత్రిత్వ శాఖ
115 ఆకాంక్ష జిల్లాల్లో ఎం.ఎస్.ఎం.ఈ. ల ఉనికిని మెరుగుపరచాలని నొక్కి చెప్పిన - శ్రీ నితిన్ గడ్కరీ.
ఆర్థిక వ్యవస్థను పెంపొందించడానికి ఉద్ధరించడానికి ఆలోచనలు, సలహాలతో ముందుకు రావాలని పరిశ్రమ వర్గాలకు పిలుపునిచిన్న - శ్రీ గడ్కరీ.
ప్రాజెక్టు పూర్తి చేయడం ద్వారా "ఫైనాన్సియల్ క్లోజర్" ను వేగవంతం చేయడానికి వీలుగా బ్యాంకు హామీ అవసరాన్ని భర్తీ చేస్తూ రోడ్డు మౌలిక సదుపాయాల బీమా పధకాన్ని రూపొందించాలని సి.ఐ.ఐ. ని కోరిన - శ్రీ గడ్కరీ.
భారత పరిశ్రమల సమాఖ్య నిర్వహించిన "ఇండియా@75 సదస్సు : మిషన్ 2022" నుద్దేశించి, కేంద్ర రోడ్డు రవాణా, రహదారుల శాఖ మంత్రి శ్రీ నితిన్ గడ్కరీ ఈ రోజు ప్రసంగించారు. దేశంలో గుర్తించబడిన 115 ఆశాజనక జిల్లాల్లో ఎం.ఎస్.ఎం.ఈ. పరిశ్రమల ఉనికిని వెంటనే మెరుగుపర్చాల్సిన అవసరం ఉందని ఆయన అన్నారు. జి.డి.పి. లో వీటి వాటా ప్రస్తుతం చాలా తక్కువగా ఉన్నప్పటికీ, వాటి వైపు దృష్టి కేంద్రీకరించినట్లయితే, ఇవి ఉపాధి అవకాశాలను పెద్ద ఎత్తున పెంపొందిస్తాయని శ్రీ గడ్కరీ చెప్పారు.
సూక్ష్మ ఆర్థిక అవసరాలను కోరే చిన్న యూనిట్లను ఎం.ఎస్.ఎం.ఈ. పరిధిలో చేర్చడానికి వీలుగా ఒక పథకం రూపొందించడానికి ప్రభుత్వం కృషి చేస్తోందని మంత్రి తెలియజేశారు. ప్రభుత్వం ఇటీవల, ఎమ్.ఎస్.ఎమ్.ఈ. పరిధిని విస్తరించింది. ఎమ్.ఎస్.ఎమ్.ఈ. కొత్త నిర్వచనంలో పరిశ్రమల పెట్టుబడి విలువ 50 కోట్ల రూపాయలు, టర్నోవర్ విలువ 250 కోట్ల రూపాయల మేర పెంచడం జరిగింది. అలాగే, ఎం.ఎస్.ఎం.ఈ. కింద తయారీ మరియు సేవా రంగాలు రెండింటికీ సమానమైన నిర్వచనాలు ఇవ్వడం ద్వారా వాటిని విలీనం చేయడం జరిగింది.
దేశం యొక్క మొత్తం ఆర్థిక పరిస్థితిని మెరుగుపరిచేందుకు అవసరమైన ఆలోచనలు, సలహాలను తెలియజేయాలని, సి.ఐ.ఐ. ప్రతినిధులకు శ్రీ గడ్కరీ పిలుపునిచ్చారు. ఈ సందర్భంలో ఆయన చైనా ఉదాహరణను పేర్కొంటూ, అక్కడ అగ్ర స్థానంలో ఉన్న 10 వ్యాపార వర్గాలు, ఆదేశ ఎగుమతి బిల్లులో 70 శాతం మేర వాటాను కలిగి ఉన్నాయని తెలియజేశారు. సాంకేతికత స్థాయిని పెంపొందించడం ద్వారా ఎం.ఎస్.ఎం.ఈ. రంగంలో కొత్త ఎగుమతి మార్గాలను కూడా భారతదేశం అన్వేషిస్తోంది. ఇది పెద్ద సంఖ్యలో అనుబంధ పరిశ్రమలు అభివృద్ధి చెందడానికి సహాయపడుతుందని ఆయన చెప్పారు.
బ్యాంకు గ్యారెంటీ  అవసరాన్ని తొలగించే విధంగా రహదారుల బీమా కోసం ఒక ప్రతిపాదనను రూపొందించాలని కూడా శ్రీ గడ్కరీ సి.ఐ.ఐ.ని కోరారు. ఇది రహదారి ప్రాజెక్టుల "ఫైనాన్సియల్ క్లోజర్" ను వేగవంతం చేస్తుంది. తద్వారా, ఆర్థిక సహాయం పెరగడానికీ, ప్రాజెక్టులు వేగంగా పూర్తి కావడానికీ దోహదపడుతుందని ఆయన పేర్కొన్నారు. దేశంలో రోడ్ల పరిస్థితి ఎలా మెరుగు పడుతుందో శ్రీ గడ్కరీ వివరిస్తూ, ఇది ప్రతిపాదిత 22 కొత్త గ్రీన్ ఎక్స్ప్రెస్ వే ప్రాజెక్టులతో మరింత మెరుగుపడుతుందని తెలియజేశారు.
ఆర్థిక మంత్రిత్వ శాఖ
కోవిడ్ 19 మహమ్మారిపై పోరాటంలో భారత ఆర్థిక వ్యవస్థకు ఊతమిచ్చేందుకు కేంద్ర ఆర్థిక, కార్పొరేట్ వ్యవహారాల మంత్రి నిర్మలా సీతారామన్ రూ.6,28,993 కోట్ల ఉద్దీపన ప్యాకేజీని ప్రకటించారు.
ప్రజెంటేషన్ కోసం ఇక్కడ క్లిక్ చేయండి.
(Visitor Counter : 268
ఆరోగ్య, కుటుంబ సంక్షేమ మంత్రిత్వ శాఖ
139.70 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 70 లక్షలకు పైగా డోసులు నిర్వహణ
98.40 శాతానికి చేరిన రికవరీ రేటు; 2020 మార్చి నుంచి ఇది గరిష్ట స్థాయి
గత 24 గంటల్లో 7,495 కొత్త కేసులు నమోదు
దేశవ్యాప్త క్రియాశీల కేసుల సంఖ్య 78,291
వారపు పాజిటివిటీ రేటు  గత 39 రోజులుగా 1 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 70,17,671 డోసులతో కలిపి, 139.70 కోట్ల డోసులను  టీకా కార్యక్రమం అధిగమించింది. 1,47,94,783 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
96,63,508
|
|
రెండో డోసు
|
|
96,63,508
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,84,490
|
|
రెండో డోసు
|
|
1,68,03,025
|
|
18-44 ఏళ్ల వారు
|
|
మొదటి డోసు
|
|
49,01,96,714
|
|
రెండో డోసు
|
|
30,48,04,894
|
|
45-59 ఏళ్ల వారు
|
|
మొదటి డోసు
|
|
19,23,57,199
|
|
రెండో డోసు
|
|
14,30,83,204
|
|
60 ఏళ్లు పైబడినవారు
|
|
మొదటి డోసు
|
|
12,01,61,788
|
|
రెండో డోసు
|
|
9,11,35,308
|
|
మొత్తం
|
|
1,39,69,76,774
గత 24 గంటల్లో 6,960 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,42,08,926 కు పెరిగింది.
దేశవ్యాప్త రికవరీ రేటు 98.40 శాతానికి చేరింది. 2020 మార్చి నుంచి గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 56వ రోజు కూడా 15,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 7,495 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 78,291. పాజిటివ్ కేసుల శాతం  కూడా 2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 12,05,775 పరీక్షలు చేశారు. దేశవ్యాప్తంగా ఇప్పటివరకు 66.86 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.59 శాతంగా ఉంది. గత 39 రోజులుగా 1 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.62 శాతంగా ఉంది. రోజువారీ పాజిటివిటీ రేటు గత 80 రోజులుగా 2 శాతం కంటే తక్కువగా, 115 రోజులుగా 3 శాతం కంటే తక్కువగా నమోదవుతోంది.
నైపుణ్యాభివృద్ధి మంత్రిత్వ శాఖ
కోవిడ్ -19 నిర్బంధ కేంద్రాలుగా అన్ని ఎన్.ఎస్.టి.ఐ.లను వినియోగించుకునేందుకు కేంద్ర నైపుణ్యాభివృద్ధి మరియు వ్యవస్థాపకత మంత్రిత్వ శాఖ ఏర్పాట్లు
ఎం.ఎస్.డి.ఈ. ఉద్యోగులు పి.ఎం. కేర్ ఫండ్స్ కు కనీసం ఒక రోజు జీతాన్ని అందిచాలని నిర్ణయం
నావెల్ కరోనా వైరస్  వ్యాప్తిపై పోరాటంలో భాగంగా దేశవ్యాప్తంగా ఉన్న అన్ని జాతీయ నైపుణ్య శిక్షణా సంస్థలు లను మరియు హాస్టళ్ళను ఐసోలేషన్ సౌకర్యాలతో అందుబాటులో ఉంచాలని నైపుణ్యాభివృద్ధి మరియు వ్యవస్థాపక మంత్రిత్వ శాఖ నిర్ణయించింది. సామాజిక దూరాన్ని ప్రోత్సహించేందుకు 3 వారాల పాటు దేశవ్యాప్థంగా లాక్ డౌన్ కొనసాగుతున్న నేపథ్యంలో కేంద్రం చేస్తున్న ప్రయత్నాల ప్రోత్సహించేందుకు మంత్రిత్వశాఖ ఈ నిర్ణయం తీసుకుంది.
స్కిల్ ఇండియా మిషన్ కింద వివిధ కార్యక్రమాల ద్వారా ఆరోగ్య నైపుణ్య శిక్షణ పొందిన సుమారు లక్ష మంది సిబ్బంది జాబితాను ఎం.ఎస్.డి.ఈ. ఆరోగ్య, కుటుంబ సంక్షేమ మంత్రిత్వ శాఖకు అందించింది. శిక్షణ పొందిన వీరి ద్వారా చికిత్స మరియు సంరక్షణను పెంచే ప్రయత్నాలను చేయడం జరుగుతుంది. అందనంగా 2000 మంది ఆరోగ్య సంరక్షణ శిక్షణ ఇచ్చే వారు మరియు 500 మందికి పైగా ఆరోగ్య సంరక్షణ మదింపుదారుల జాబితాను కూడా ఎం.వో.హె.ఎఫ్.డబ్య్లూతో పంచుకున్నారు. దానితో పాటుగా కరోనా వైరస్ మహమ్మారిపై పోరాడేందుకు ప్రభుత్వం చేస్తున్న ప్రయత్నాల్లో సహకారం అందించేందు పి.ఎం. కేర్స్ ఫండ్ కు కనీసం ఒక రోజు జీతం ఇవ్వాలని మంత్రిత్వ శాఖ సిబ్బంది నిర్ణయించారు.
ఆస్పత్రులు మరియు ఆరోగ్య కేంద్రాలకు ప్రత్యామ్నాయాన్ని అందించడం ద్వారా వైరస్ సోకిన వారికి చికిత్స అందించడంలో ఎన్.ఎస్.టి.ఐ.లను చేర్చడం వల్ల రాష్ట్ర, జిల్లా అధికారులకు ప్రయోజనకరంగా ఉంటుందని నైపుణ్యాభివృద్ధి మరియు వ్యవస్థాపక శాఖ మంత్రి డా. మహేంద్ర నాథ్ పాండే తెలిపారు. ఈ అత్యవసర పరిస్థితుల్లో నావెల్ కరోనా వైరస్ వ్యాప్తిని నిరోధించడానికి కేంద్రానికి పూర్తి సాయం అందించేందుకు సిద్ధంగా ఉన్నట్లు, రాష్ట్ర ప్రభుత్వ అధికారులతో పూర్తిగా సహకరించాలని ప్రాంతీయ సంచాలకులందరికీ సూచించనట్లు తెలిపారు. రాష్ట్రా ప్రభుత్వాలు సైతం ఐటిఐ ప్రాంగణాలను వినియోగించుకోవచ్చని అన్నారు. ఈ సంస్థ కింద దాదాపు లక్ష మంది అభ్యర్థులు శిక్షణ పొందారు.
డైరెక్టరేట్ జనరల్ ఆఫ్ ట్రైనింగ్ చేత నిర్వహించబడుతున్న, ఎన్ఎస్టిఐలు దేశంలోని శిక్షణా కేంద్రాలు మరియు హాస్టళ్ల వ్యాప్తిలో ప్రత్యేక నైపుణ్యాలపై శిక్షణనిచ్చే ప్రధాన సంస్థలు. COVID-19 కి వ్యతిరేకంగా జరిగే యుద్ధంలో అత్యవసర మరియు ఒంటరి పనిలో సహాయపడే దాదాపు లక్ష మంది అభ్యర్థులు వివిధ ఉద్యోగ పాత్రలలో శిక్షణ పొందారు:
|
|
పి.ఎం.కె.వి.వై. ఆరోగ్య శిక్షణ పొందిన వారు: 92,040
|
|
ఎమర్జెన్సీ మెడికల్ టెక్నీషియన్ : 989
|
|
రేడియాలజీ: 373
|
|
హోమ్ హెల్త్ ఎయిడ్: 1644
|
|
ఎక్స్-రే టెక్నీషియన్: 299
|
|
జనరల్ డ్యూటీ అసిస్టెంట్: 10,172
|
|
ఫ్రంట్లైన్ హెల్త్ వర్కర్: 530
|
|
ఫ్లేబోటోమి టెక్నీషియన్: 334
నైపుణ్యాభివృద్ధి మరియు వ్యవస్థాపకత మంత్రిత్వ శాక నైపుణ్యాల ఉపాధిని పెంచడం పై దృష్టి పెడుతోంది. ఇప్పటి వరకూ ఉన్న ఉద్యోగాలకే కాకుండా, భవిష్యత్ లో సృష్టించబోయే నూతన ఉద్యోగాలకు నైపుణ్యం కలిగిన మానవశక్తి డిమాండ్ మరియు సరఫరా మధ్య అంతరాన్ని తగ్గించడమే మంత్రిత్వ శాఖ లక్ష్యంగా పెట్టుకుంది. ఇప్పటి వరకూ స్కిల్ ఇండియా కింద మూడు కోట్ల మందికి పైగా శిక్షణ అందించారు. ప్రధానమంత్రి కౌశల్ వికాస్ యోజన కింద 2016 నుంచి ఇప్పటి వరకూ 73 లక్షల మందికి పైగా అభ్యర్థులకు శిక్షణను అందించింది.
|
ఆరోగ్య, కుటుంబ సంక్షేమ మంత్రిత్వ శాఖ
|
196.45 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.58 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 81,687
గత 24 గంటల్లో నమోదయిన కొత్త కేసులు 12,249
ప్రస్తుత రికవరీ రేటు 98.60%
వారపు పాజిటివిటీ రేటు 2.90%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 196.45 కోట్ల  డోసులను టీకా కార్యక్రమం అధిగమించింది. 2,54,02,207 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 3.58 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,08,399
|
|
రెండో డోసు
|
|
1,00,57,544
|
|
ముందు జాగ్రత్త డోసు
|
|
55,56,128
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,22,351
|
|
రెండో డోసు
|
|
1,76,14,066
|
|
ముందు జాగ్రత్త డోసు
|
|
97,23,549
|
|
12-14 ఏళ్ల వారు
|
|
మొదటి డోసు
|
|
3,58,99,199
|
|
రెండో డోసు
|
|
2,15,19,734
|
|
15-18 ఏళ్ల వారు
|
|
మొదటి డోసు
|
|
6,01,60,299
|
|
రెండో డోసు
|
|
4,79,37,456
|
|
18-44 ఏళ్ల వారు
|
|
మొదటి డోసు
|
|
55,79,54,953
|
|
రెండో డోసు
|
|
49,85,53,296
|
|
ముందు జాగ్రత్త డోసు
|
|
21,55,538
|
|
45-59 ఏళ్ల వారు
|
|
మొదటి డోసు
|
|
20,33,95,441
|
|
రెండో డోసు
|
|
19,28,09,837
|
|
ముందు జాగ్రత్త డోసు
|
|
21,62,534
|
|
60 ఏళ్లు పైబడినవారు
|
|
మొదటి డోసు
|
|
12,72,13,654
|
|
రెండో డోసు
|
|
12,03,90,565
|
|
ముందు జాగ్రత్త డోసు
|
|
2,26,65,363
|
|
ముందు జాగ్రత్త డోసులు
|
|
4,22,63,112
|
|
మొత్తం డోసులు
|
|
1,96,45,99,906
దేశవ్యాప్త క్రియాశీల కేసుల సంఖ్య 81,687. మొత్తం పాజిటివ్ కేసుల్లో ఇది 0.19 శాతం.
భారతదేశ రికవరీ రేటు 98.60 శాతంగా ఉంది. గత 24 గంటల్లో 9,862 మంది రోగులు కోలుకున్నారు. దీంతో, కోలుకున్న రోగుల సంఖ్య  4,27,25,055 కి పెరిగింది.
గత 24 గంటల్లో 12,249 కొత్త కేసులు నమోదయ్యాయి.
గత 24 గంటల్లో మొత్తం 3,10,623 పరీక్షలు చేశారు. దేశవ్యాప్తంగా ఇప్పటివరకు 85.88 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 2.90 శాతంగా, రోజువారీ పాజిటివిటీ రేటు 3.94 శాతంగా నమోదయ్యాయి.
నౌకారవాణా మంత్రిత్వ శాఖ
తీరప్రాంత జలమార్గాల ద్వారా సరుకు రవాణా
జల మార్గాల ద్వారా రవాణాను ప్రోత్సహించడానికి ప్రభుత్వం చేసిన ప్రయత్నాల ఫలితంగా లోతట్టు జల రవాణా, తీర ప్రాంత జలమార్గాల ద్వారా సరుకు రవాణా పెరిగింది. జాతీయ జలమార్గాలు తో అనుసంధానం అయిన తీరప్రాంత జలమార్గాలు  సహా జాతీయ జల మార్గాల ద్వారా సరుకు కదలిక 2014-15 నుంచి 2020-21 మధ్య కాలంలో 2.76 రెట్లు వృద్ధిని నమోదు చేసింది.
జాతీయ జలమార్గాల ద్వారా ఐడబ్ల్యుటి 2009-10 నుంచి 2013-14 మధ్య కాలంలో వృద్ధి రేటు 1.5% గా ఉంది. కాగా, 2019-20తో పోలిస్తే 2020-21లో వృద్ధి రేటు 13.5%గా ఉంది.
ఈ సమాచారాన్ని కేంద్ర ఓడరేవులు, షిప్పింగ్, జలమార్గాల మంత్రి శ్రీ సర్బానంద సోనోవాల్ రాజ్యసభలో లిఖితపూర్వకంగా మంగళవారం ఇచ్చిన సమాధానం ద్వారా వెల్లడించారు.
ఆర్థిక మంత్రిత్వ శాఖ
మేఘాలయ సమీకృత రవాణా ప్రాజెక్ట్  అమలుకు భారత ప్రభుత్వం, ప్రపంచ బ్యాంకు మధ్య 120 మిలియన్ డాలర్ల ఒప్పందం
మేఘాలయ రాష్ట్ర రవాణా రంగాన్ని మరింత మెరుగుపరచడానికి, మేటిగా ఆధునీకరించడానికి భారత ప్రభుత్వం, మేఘాలయ ప్రభుత్వం, ప్రపంచ బ్యాంక్ ఈ రోజు 120 మిలియన్ డాలర్ల ప్రాజెక్టుపై సంతకం చేశాయి. అధిక విలువ కలిగిన వ్యవసాయ, పర్యాటక రంగం కోసం మేఘాలయ యొక్క విస్తారమైన వృద్ధి సామర్థ్యాన్ని ఉపయోగించుకోవడానికి మేఘాలయ సమీకృత రవాణా ప్రాజెక్ట్  సహాయపడుతుంది. వినూత్న, వాతావరణ స్థితిస్థాపకత, ప్రకృతి ఆధారిత పరిష్కారాలను ఉపయోగించడం ద్వారా ఈ ప్రాజెక్ట్లో సుమారు 300 కిలో మీటర్ల వ్యూహాత్మక రహదారులను, స్వతంత్ర వంతెనలను మరింతగా మెరుగుపరుస్తారు. నిర్మాణ సమయం మరియు ఖర్చు రెండింటినీ తగ్గించడానికి ప్రీకాస్ట్ వంతెనలు వంటి వినూత్న పరిష్కారాలకు ఈ ప్రాజెక్ట్ మద్దతు ఇస్తుంది.
ఈ సందర్భంగా ఆర్థిక వ్యవహారాల విభాగం అదనపు కార్యదర్శి డాక్టర్ సి.ఎస్. మోహపాత్రా మాట్లాడుతూ ఏ ప్రాంతం యొక్క ఆర్ధిక అభివృద్ధయినా.. అక్కడి రహదారి మౌలిక వసతులతో దగ్గర సంబంధం ఉంటుందన్నారు. మేఘాలయ
రాష్ట్రం, ఇక్కడి ప్రజల ఆర్థిక అభివృద్ధికి కీలకమైన నమ్మకమైన, వాతావరణ స్థితిస్థాపకత మరియు సురక్షితమైన రహదారులను అభివృద్ధి చేయడానికి గాను ఎంఐటీపీ ఎంతగానో సహాయపడుతుందని వివరించారు. ఈ రుణ ఒప్పందంపై భారత ప్రభుత్వం తరపున డాక్టర్ సి.ఎస్. మోహపాత్రాతో పాటు ప్రపంచ బ్యాంక్ తరపున ప్రపంచ బ్యాంక్ ఆపరేషన్స్ మేనేజర్  శ్రీ హిడేకి మోరి సంతకాలు చేశారు. కాగా, ఈ ప్రాజెక్టు ఒప్పందంపై మేఘాలయ ప్రభుత్వం తరపున కమిషనర్, ప్లానింగ్ విభాగ కార్యదర్శి డాక్టర్ డి.విజయ్ కుమార్ ప్రపంచ బ్యాంక్ తరపున ప్రపంచ బ్యాంక్ ఆపరేషన్స్ మేనేజర్  శ్రీ హిడేకి మోరి సంతకం చేశారు. కఠినతరమైన కొండలతో కూడిన భూభాగం మరియు తీవ్రమైన వాతావరణ పరిస్థితులు మేఘాలయ రవాణాకు సవాళ్లను విసురుతూ
ఇక్కడ రహదారుల వ్యవస్థను ముఖ్యంగా క్లిష్టతరం చేస్తోంది. నేటి వరకు ఈ రాష్ట్రంలోని 5,362 ఆవాసాలలో సగం వాటికి రవాణా అనుసంధానతయే లేదు.
ఈ ప్రాజెక్ట్ మేఘాలయ రాష్ట్ర వృద్ధి సామర్థ్యాన్ని రెండు విధాలుగా దోహదం చేయగలదని శ్రీ మోరి నొక్కి చెప్పారు. రాష్ట్రంలో చాలా అవసరమైన రవాణా కనెక్టివిటీని ఇది అందిస్తుందని తెలిపారు. ఇది బంగ్లాదేశ్, భూటాన్, ఇండియా మరియు నేపాల్ కారిడార్ ద్వారా అంతర్జాతీయ వాణిజ్యానికి మేఘాలయను ప్రధాన అనుసంధానపు కేంద్రంగా మార్చుతుందని వివరించారు. కోవిడ్-19 మహమ్మారి కారణంగా ప్రభావితమైన అభివృద్ధి కార్యకలాపాలను మళ్లీ తిరిగి ప్రారంభించేందుకు మరియు పెంచడానికి రాష్ట్ర ప్రభుత్వం యొక్క “రిస్టార్ట్ మేఘాలయ మిషన్"కు ఈ ఆపరేషన్ మద్దతు ఇస్తుంది. ఇది రవాణా సేవలను పునరుద్ధరించడానికి మరియు సుమారు 8 మిలియన్ల పని దినాలతో ప్రత్యక్ష ఉపాధిని కల్పించడానికి దోహదం చేస్తుంది. ఈ ప్రాజెక్ట్కు ఇంటర్నేషనల్ బ్యాంక్ ఫర్ రీకన్స్ట్రక్షన్ అండ్ డెవలప్మెంట్  నుండి దాదాపుగా 120 మిలియన్ డాలర్ల రుణం 14 సంవత్సరాల మెచ్యూరిటీతో లభించనుంది. దీనికి 6 ఏండ్ల గ్రేస్ పీరియాడ్ కూడా ఉంది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎంఎస్ఎంఈల మధ్య నైపుణ్య లోపాల తగ్గింపు
మైక్రో స్మాల్ మరియు మీడియం ఎంటర్ప్రైజెస్ మంత్రిత్వ శాఖ ఎంఎస్ఎంఈ ఒడిశా రాష్ట్రంతో సహా దేశంలోని ఎంఎస్ఎంఈల నైపుణ్య అవసరాలను తీర్చడానికి వివిధ పథకాలు మరియు కార్యక్రమాలను అమలు చేస్తోంది. స్కీమ్లు మరియు ప్రోగ్రామ్లలో టూల్ రూమ్లు మరియు టెక్నికల్ ఇన్స్టిట్యూషన్స్ స్కీమ్, టెక్నాలజీ సెంటర్ సిస్టమ్స్ ప్రోగ్రామ్, ట్రైనింగ్ ఇన్స్టిట్యూషన్స్ స్కీమ్, నేషనల్ షెడ్యూల్డ్ కులాలు మరియు షెడ్యూల్డ్ ట్రైబ్ హబ్ స్కీమ్, కోయిర్ వికాస్ యోజన, ఎంటర్ప్రెన్యూర్షిప్ స్కిల్ డెవలప్మెంట్ స్కీమ్, ఎ స్కీమ్ ఆఫ్ స్కీమ్ ఉన్నాయి. ఇన్నోవేషన్, గ్రామీణ పరిశ్రమలు మరియు వ్యవస్థాపకత మొదలైన వాటి కింద యువత నైపుణ్యం మరియు ఇప్పటికే ఉపాధి పొందిన మానవశక్తిని తిరిగి నైపుణ్యం చేయడం కోసం వివిధ రకాల శిక్షణ కార్యక్రమాలు నిర్వహించబడుతున్నాయి.
ఎంఎస్ఎంఈ మంత్రిత్వ శాఖ ఒక టూల్ రూమ్ మరియు టెక్నికల్ ఇన్స్టిట్యూషన్ను ఏర్పాటు చేసింది. అవి సెంట్రల్ టూల్ రూమ్ మరియు ట్రైనింగ్ సెంటర్ , భువనేశ్వర్ మరియు దాని ఎక్స్టెన్షన్ సెంటర్లు  ఒడిషా రాష్ట్రంలో ఎంఎస్ఎంఈలలో సాంకేతికతను స్వీకరించడాన్ని ప్రోత్సహించడానికి ఇవి ఉపయోగపడుతున్నాయి. ఈ కేంద్రాలు బాగా నిర్మాణాత్మకమైన మాడ్యులర్, ప్రాక్టికల్ గా ఓరియెంటెడ్, విద్యావంతులైన యువత మరియు పరిశ్రమల సాంకేతిక నిపుణులకు శిక్షణ ఇవ్వడం ఆధారంగా వివిధ నైపుణ్యాభివృద్ధి శిక్షణా కార్యక్రమాలను నిర్వహిస్తాయి. డిజిటల్ ఎకోసిస్టమ్లో సాఫీగా సమ్మిళితం కావడానికి గ్లోబల్ సాంకేతిక పురోగతికి అనుగుణంగా అన్ని కోర్సులు క్రమం తప్పకుండా నవీకరించబడతాయి. ఈ మంత్రిత్వ శాఖ ఖాదీ మరియు గ్రామ పరిశ్రమల కమిషన్, నేషనల్ స్మాల్ ఇండస్ట్రీస్ కార్పొరేషన్, కాయిర్ బోర్డ్ మరియు నేషనల్ ఇన్స్టిట్యూట్ ఫర్ మైక్రో, స్మాల్ అండ్ మీడియం ఎంటర్ప్రైజెస్ మరియు డెవలప్మెంట్ కమీషనర్, ఎంఎస్ఎంఈ ఫీల్డ్ ఆఫీస్ల ద్వారా నైపుణ్యం/ఆంట్రప్రెన్యూర్షిప్ అభివృద్ధికి వివిధ శిక్షణా కార్యక్రమాలను కూడా నిర్వహిస్తుంది.
ఈ కేంద్రాలు స్థానిక పరిశ్రమ సంఘాలు మరియు విద్యాసంస్థలతో సన్నిహితంగా పని చేస్తాయి.సిటిటిసి, భువనేశ్వర్ స్థానిక పరిశ్రమతో ఎంఎస్ఎంఈ పరిశ్రమ కన్సార్టియంను ఏర్పాటు చేసింది మరియు వివిధ సంస్థలతో ఎంఓయులు కుదుర్చుకుంది. నేషనల్ ఇన్స్టిట్యూట్ ఫర్ మైక్రో, మీడియం మరియు స్మాల్ ఎంటర్ప్రైజెస్, హైదరాబాద్, అధునాతన మేనేజ్మెంట్ డెవలప్మెంట్ ప్రోగ్రామ్లను నిర్వహించడానికి సిఎస్ఐఆర్-ఇన్స్టిట్యూట్ ఆఫ్ మినరల్స్ అండ్ మెటీరియల్ టెక్నాలజీ మరియు ఎఎస్బిఎం యూనివర్సిటీతో కలిసి పని చేసింది.
సూక్ష్మ చిన్న మరియు మధ్యతరహా పరిశ్రమల శాఖ సహాయ మంత్రి శ్రీ భాను ప్రతాప్ సింగ్ వర్మ ఈరోజు రాజ్యసభకు లిఖితపూర్వక సమాధానంలో ఈ సమాచారం అందించారు.
ఆరోగ్య, కుటుంబ సంక్షేమ మంత్రిత్వ శాఖ
బ్రిక్స్ దేశాల ఆరోగ్య శాఖ మంత్రుల సమావేశం
బ్రిక్స్ దేశాల ఆరోగ్య మంత్రుల సమావేశంలో ప్రసంగించిన భారత ఆరోగ్య శాఖ మంత్రి డా.మన్సుఖ్ మాండవీయ
'గ్లోబల్ సౌత్' ఆందోళనలను వివరించడానికి ఒక విలక్షణ వేదికను భారతదేశ జీ20 అధ్యక్ష హయాం అందించింది: డా.మన్సుఖ్ మాండవీయ
"అత్యవసర ఆరోగ్య నిర్వహణ, వైద్యం, 'ప్రపంచ ఆరోగ్య పరిధి, ఆరోగ్య పరిరక్షణ సేవలను మెరుగుపరచడానికి సాయపడే డిజిటల్ ఆరోగ్య ఆవిష్కరణలు, పరిష్కారాలు' సహా భారతదేశ జీ20 ప్రాధాన్యతలతో దక్షిణాఫ్రికా బ్రిక్స్ చర్యలు ముడిపడి ఉన్నాయి"
'ఇంటిగ్రేటెడ్ ఎర్లీ వార్నింగ్' వ్యవస్థ రంగంలో సహకారం బలోపేతం చేయడానికి దక్షిణాఫ్రికా తీసుకున్న చొరవకు, అణు వైద్యంలో బ్రిక్స్ సహకారం కోసం రష్యా తీసుకున్న చర్యలకు మద్దతు ప్రకటించిన భారత్
'బ్రిక్స్ టీబీ రీసెర్చ్ నెట్వర్క్ ఇనిషియేటివ్' విషయంలో తన నిబద్ధతను స్పష్టం చేసిన భారత్
"గ్లోబల్ సౌత్ ఆందోళనలను వివరించడానికి ఒక విలక్షణ వేదికను భారతదేశ జీ20 అధ్యక్ష హయాం అందించింది. జీ20 అధ్యక్ష వరుసలో భారత్ కంటే ముందున్న ఇండోనేషియా, భారత్ తర్వాత ఉన్న బ్రెజిల్ ఆ వేదిక నుంచి ప్రయోజనం పొందుతున్నాయి. ఈ వేదిక, గ్లోబల్ సౌత్ ఎదుర్కొంటున్న సవాళ్లను వెల్లడిస్తుంది, ప్రపంచ పరిపాలన అత్యున్నత స్థాయిలో ఈ సమస్యలు పరిష్కరించడానికి విలువైన అవకాశాన్ని అందిస్తుంది" అని భారతదేశ ఆరోగ్య & కుటుంబ సంక్షేమ శాఖ మంత్రి డా.మన్సుఖ్ మాండవీయ చెప్పారు. దక్షిణాఫ్రికాలోని డర్బన్లో జరుగుతున్న బ్రిక్స్ ఆరోగ్య శాఖల మంత్రుల సమావేశంలో ఈ రోజు ఆయన వర్చువల్ పద్ధతిలో పాల్గొన్నారు.
"బ్రిడ్జింగ్ ది గ్యాప్ ఆన్ సస్టెయినబుల్ హెల్చ్ ఆన్ ది రోడ్ టు యూహెచ్సీ 2023" అనే అంశం ద్వారా, ప్రపంచ ఆరోగ్య పరిధి ఎజెండాకు ప్రాధాన్యమిచ్చిన దక్షిణాఫ్రికా చొరవను భారత ఆరోగ్య శాఖ మంత్రి అభినందించారు. అత్యవసర ఆరోగ్య నిర్వహణ, వైద్యం, 'ప్రపంచ ఆరోగ్య పరిధి, ఆరోగ్య పరిరక్షణ సేవలను మెరుగుపరచడానికి సాయపడే డిజిటల్ ఆరోగ్య ఆవిష్కరణలు, పరిష్కారాలు' సహా భారతదేశ జీ20 ప్రాధాన్యతలతో దక్షిణాఫ్రికా బ్రిక్స్ చర్యలు ముడిపడి ఉన్నాయని స్పష్టం చేశారు.
'ఇంటిగ్రేటెడ్ ఎర్లీ వార్నింగ్' వ్యవస్థ రంగంలో సహకారం బలోపేతం చేయడానికి దక్షిణాఫ్రికా తీసుకున్న చొరవకు భారత్ మద్దతు ఇస్తుందని, భవిష్యత్తులో వచ్చే ఆరోగ్య సంక్షోభాలను ఎదుర్కొనే సంసిద్ధతను ఇది పెంచుతుందని డా.మాండవ్య చెప్పారు.
అణు వైద్యం రంగంలో బ్రిక్స్ సహకారం కోసం రష్యా తీసుకున్న చర్యలను కూడా భారత మంత్రి అభినందించారు. అణు వైద్యంపై అంతర్జాతీయ నిపుణుల వేదికను ఏర్పాటు చేయడానికి మద్దతు తెలిపారు. "ఈ రంగంలో పరస్పర సహకారం వల్ల విజ్ఞాన భాగస్వామ్యాన్ని ప్రోత్సహించడమే కాకుండా, బ్రిక్స్ దేశాల్లో సాంకేతికత పురోగతిని కూడా పెంచుతుంది" అని మాండవ్య చెప్పారు.
'బ్రిక్స్ టీబీ రీసెర్చ్ నెట్వర్క్ ఇనిషియేటివ్' విషయంలో భారతదేశ నిబద్ధతను డాక్టర్ మాండవీయ మరోమారు చాటి చెప్పారు. ఆ కార్యక్రమం ప్రారంభించినప్పటి నుంచి సాధించిన పురోగతిని గుర్తిస్తూ, 2030 నాటికి టీబీని అంతం చేయడానికి చేస్తున్న తమ ప్రయత్నాలను అది బలోపేతం చేస్తుందని అన్నారు.
యుద్ధ ప్రాతిపదికన, నిబద్ధతతో ఈ సమావేశం నిర్ణయాలను అమలు చేయాలని బ్రిక్స్ దేశాలను డా.మన్సుఖ్ మాండవీయ కోరారు. నిర్మాణాత్మక సమావేశం నిర్వహించినందుకు దక్షిణాఫ్రికా ఆరోగ్య మంత్రిత్వ శాఖకు ధన్యవాదాలు తెలిపారు. తదుపరి బ్రిక్స్ సమావేశాలకు అధ్యక్షత వహించనున్న రష్యాకు శుభాకాంక్షలు తెలిపారు.
మంత్రిమండలి
యువజనుల వ్యవహారాల పై సహకారం అంశం లో భారతదేశం మరియు మొరాకో ల మధ్య కుదిరిన ఎంఒయు ను మంత్రివర్గం దృష్టి కి తీసుకురావడమైంది
యువజనుల వ్యవహారాల పై సహకారం అంశం లో భారతదేశం మరియు మొరాకో ల మధ్య 2019వ సంవత్సరం ఫిబ్రవరి లో సంతకాలైన ఒక అవగాహనపూర్వక ఒప్పందాన్ని  గురించి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం దృష్టి కి తీసుకురావడమైంది.
యువజన వ్యవహారాల లో ఉభయ దేశాల మధ్య పరస్పర సహకారాన్ని బలోపేతం చేయడం, ప్రోత్సహించడం ఈ ఒప్పందం ప్రధాన లక్ష్యం. వివిధ కార్యక్రమాల లో రెండు దేశాల యువత పాల్గొనడం, సమాచారాన్ని, జ్ఞానాన్ని ఒక పక్షానికి మరొక పక్షం ఇచ్చి పుచ్చుకోవడం, రెండు దేశాల యువత అవతలి దేశం లో పర్యటించడం వంటివి ఇందులో భాగం గా ఉన్నాయి.
యువజనుల కు సంబంధించిన సహకారం విషయం లో గల అంశాలు కింది విధం గా ఉన్నాయి..:
యువజనులకు ఉద్దేశించి కార్యక్రమాలను ఏర్పాటు చేయడం,
అంతర్జాతీయ సదస్సు లు, చర్చాసభల కు సంబంధించిన ఆహ్వానాల ను పరస్పరం ఇచ్చి పుచ్చుకోవడం
ముద్రిత సామగ్రి, చలనచిత్రాలు, యువత అనుభవాలను వెల్లడి చేసుకోవడం, పరిశోధన,ఇతర సమాచారాన్ని పరస్పరం ఇచ్చిపుచ్చుకోవడం
యువజన శిబిరాల లోను, యువజన ఉత్సవాలలోను పాలుపంచుకోవడం, ఇంకా పరస్పర సహకారం తో నిర్వహించే కార్యక్రమాల లో పాల్గొనడం.
ఉభయ దేశాలూ 2019వ సంవత్సరం మొదలుకొని ప్రతి ఏటా 20 మంది సభ్యుల తో కూడిన ప్రతినిధివర్గాలను పది రోజుల కు మించకుండా రెండు దేశాలలోనూ పర్యటించేటట్టు చూడాలని ఈ ఎంఒయు లో పొందుపరచడమైంది.(Visitor Counter : 75
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
14,903 కోట్ల రూపాయల వ్యయంతో డిజిటల్ ఇండియా కార్యక్రమం విస్తరణకు ఆమోదం తెలిపిన కేంద్ర మంత్రివర్గం
ప్రజలకు డిజిటల్ సేవలు అందించడానికి 2015 జూలై 1న డిజిటల్ ఇండియా కార్యక్రమం ప్రారంభమైంది. డిజిటల్ ఇండియా కార్యక్రమం విజయవంతంగా అమలు జరుగుతోంది. ఈ రోజు ప్రధానమంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గం 14,903 కోట్ల రూపాయల వ్యయంతో డిజిటల్ ఇండియా కార్యక్రమం విస్తరణకు ఆమోదం తెలిపింది.
విస్తరణ కార్యక్రమంలో ఈ కింది కార్యక్రమాలు అమలు జరుగుతాయి:
ఫ్యూచర్స్కిల్స్ ప్రైమ్ ప్రోగ్రామ్ కింద 6.25 లక్షల మంది ఐటీ నిపుణుల వృత్తి నైపుణ్యాల మరింత మెరుగుదలకు కార్యక్రమాలు అమలు చేస్తారు.
ఇన్ఫర్మేషన్ సెక్యూరిటీ అండ్ ఎడ్యుకేషన్ అవేర్నెస్ ఫేజ్  ప్రోగ్రామ్ కింద 2.65 లక్షల మందికి శిక్షణ అందిస్తారు.
యూనిఫైడ్ మొబైల్ అప్లికేషన్ ఫర్ న్యూ-ఏజ్ గవర్నెన్స్  యాప్/ ప్లాట్ఫారమ్ కింద 540 అదనపు సేవలు అందుబాటులోకి వస్తాయి.ప్రస్తుతం యూనిఫైడ్ మొబైల్ అప్లికేషన్ ఫర్ న్యూ-ఏజ్ గవర్నెన్స్ లో 1,700 పైగా సేవలు అందుబాటులో ఉన్నాయి;నేషనల్ సూపర్ కంప్యూటర్ మిషన్ కింద మరో 9 సూపర్ కంప్యూటర్లు ఏర్పాటు అవుతాయి. .ఇప్పటికే నేషనల్ సూపర్ కంప్యూటర్ మిషన్ కింద 18 సూపర్ కంప్యూటర్లు అందుబాటులో ఉన్నాయి.ఏఐ కింద ప్రారంభమైన భాషిని బహుళ-భాషా అనువాద సాధనం  మొత్తం షెడ్యూల్ 22లో పొందుపరిచిన 8 భాషల్లో విడుదల అవుతుంది.1,787 విద్యాసంస్థలను అనుసంధానించి పనిచేస్తున్న నేషనల్ నాలెడ్జ్ నెట్వర్క్  ఆధునికీకరణడిజి లాకర్ కింద డిజిటల్ డాక్యుమెంట్ వెరిఫికేషన్ సదుపాయం ఇకపై ఎంఎస్ఎంఈ, ఇతర సంస్థలకు అందుబాటులోకి వస్తుంది.టైర్ 2/3 నగరాల్లో 1,200 స్టార్టప్లకు ప్రభుత్వం సహకారం అందిస్తుంది.ఆరోగ్యం, వ్యవసాయం సుస్థిర నగరాల అభివృద్ధి కోసం ఆర్టిఫిషియల్ ఇంటెలిజెన్స్లో 3 అత్యుత్తమ కేంద్రాలు ఏర్పాటు అవుతాయి.12 కోట్ల మంది కళాశాల విద్యార్థులకు సైబర్-అవగాహన కోర్సులు అందిస్తారు.నేషనల్ సైబర్ కోఆర్డినేషన్ సెంటర్తో 200 కి మించి సైట్ల ఏకీకరణతో టూల్స్ అభివృద్ధి సహా సైబర్ సెక్యూరిటీ రంగంలో కొత్త కార్యక్రమాలు అమలు జరుగుతాయి.
కేంద్ర మంత్రివర్గం తీసుకున్న నిర్ణయంతో దేశంలో డిజిటల్ ఆర్థిక వ్యవస్థకు ప్రోత్సాహాన్ని ఇస్తుంది. డిజిటల్ సేవలు మరింత ఎక్కువగా అందుబాటులోకి వస్తాయి భారతదేశం ఐటీ, ఎలక్ట్రానిక్స్ రంగాల అభివృద్ధికి ప్రభుత్వ నిర్ణయం సహకారం అందిస్తుంది.